text: col·laboracions Associació Antisida de Lleida – Associació Antisida Lleida
  col·laboracions Associació Antisida de Lleida
  L'Associació Antisida Lleida renova el conveni de col·laboració amb la Paeria
  Fa anys que ambdues parts desenvolupen un treball conjunt pel que fa a accions de sensibilització per promoure programes promoció i prevenció de la salut i vetllar per la integració social de les persones VIH positives o malaltes de sida
  La Paeria i l'Associació Antisida de Lleida han renovat el conveni de col·laboració que ambdues parts desenvolupen des de fa temps per seguir impulsant programes i projectes conjuntament que promoguin la promoció i la prevenció de la salut. El paer en cap, Àngel Ros, acompanyat del tinent d'alcalde i regidor de les Polítiques per als Drets de les Persones, Xavier Rodamilans, i el president de l'Associació Antisida Lleida, Joan Fibla, han signat el document posant en relleu el treball que es fa amb les persones VIH positives o malaltes de sida i les seves famílies. L'alcalde Ros ha assenyalat s'ha de continuar incidint per sensibilitzar la població i perquè es deixi d'estigmatitzar aquest col·lectiu. Ros ha explicat el punt d'atenció únic que també es promou des de la Paeria, gestionat per l'entitat, per assessorar i informar en temes de salut, formació i inserció laboral a persones que exerceixen la prostitució.
  El tinent d'alcalde Rodamilans ha apuntat que la informació i la formació són dos aspectes clau que es contemplen en el conveni i que s'ha de lluitar per evitar que els malalts portadors dels virus encara siguin persones estigmatitzades. També s'ha de fer difusió i pedagogia sobre les vies de contagi perquè amb accions de prevenció i de promoció d'una bona salut afectiva i sexual. Igualment, ha felicitat Antisida Lleida pel treball que fa.
  El president de l'associació ha manifestat que l'objectiu del conveni és donar servei a la societat i generar projectes conjunts amb altres entitats per lluitar contra la discriminació relacionada amb el VIH/sida. Segons ha comentat, s'ha de fer front al problema de rebuig social existent, una lluita en la qual "ens hem d'implicar tots". Fibla ha afirmat que hi ha molta feina a fer davant determinades actituds i maneres de veure la sexualitat.
  Els eixos de col·laboració entre l'Ajuntament i l'entitat es concreten en diversos programes de prevenció, sobretot amb adolescents, joves i famílies. Entre altres, hi ha:
  -el programa de sensibilització sobre el VIH/sida Dia per la Zero Discriminació (1 de març), del Dia Memorial de la sida (mitjans de maig) i la celebració del dia mundial de la dia (1 de desembre).
  -"Saps de què va?": Projecte compartit entre ambdues entitats per reduir conductes de risc associades a les drogues i el món laboral.
  -"Max in love". Programa de l'Ajuntament de Lleida de salut afectiva i sexual per adolescents de 4t d'ESO.
  -Formació per a educadors/es del lleure. Mòdul de cinc hores de formació en els cursos de monitors i monitores de la Fundació Verge Blanca.
  -MONEO: projecte d'educació familiar compartit entre ambdues entitats per millorar les relacions familiars durant l'adolescència
  -"Nits Q Lleida": projecte de l'Ajuntament de Lleida per a la promoció d'un oci nocturn cívic i saludable. L'Associació Antisida col·labora en la formació de voluntaris
  Els regidors Paco Cerdà, José Luis Osorio, Carles Vega, Núria Marín, Francesc Gabarrell i Dolors López han assistit a la signatura del conveni, que s'ha fet al Saló del Retaule de la Paeria.
  Text: La Paeria
  24 gener, 2017 mimcomunicacio	col·laboracions Associació Antisida de Lleida, Paeria i Associació Antisida de Lleida	Deixa un comentari